cyanic-selkie/wikianc huggingface dataset:
Услужен маркетинг
Управување со некооперативни купувачи
3. Хистеричниот Харолд. Хистеричниот Харолд е галамџија. Тој е тип на купувач кој преку викање и нервозна ситуација ги остварува своите цели. Ако не се оди по неговото, тој ќе почне да ги менува боите и да станува нервозен. Харолд ја демонстрира темната страна на детското во сите нас. Едноставно кажано класична лошотија. Справувањето со Харолд е слично како и справувањето со Бети. Овие два типа ги окупираат другите купувачи и негативно влијаат врз другите и нивното искуство од услугата. Заради тоа Харолд треба да се повлече од сцената, за да им се овозможи на другите купувачи да си ја вршат работата. Кога тој има проблем, има потреба од “олеснување”, затоа кога е тргнат од сцена дозволете да се изпразни, потоа може да обрнете внимание на проблемот и да преземете акција. Не треба да се обвинуваат другите колеги од работа, или менаџментот на повисоко ниво. Дадете извинување за она што се појавило како проблем. И најважно, понудете солуција за неговиот проблем.
4. Диктаторот Мајк. Мајк настојува да биде лошиот близнак на егоцентричниот Едгар. Тој е купувач кој се чувствува супериорен над целиот персонал и менаџмент. Мајк сака да им пренесе, објасни на сите како точно треба да ја извршуваат нивната работа затоа што тој го има веќе “изработено” сето тоа. Не треба да се биде збунет, тој доставува инструкции до вработените. Ако неовите брилијантни инструкции не му ги дадат очекуваните резултати, тогаш тоа е проблем, грешка на компанијата, или на вас како вработен затоа што сте некомпетентни да ги разберете или реализирате инструкциите. Или, пак параноично ќе мисли дека му го саботирате планот за да го направите да изгледа лош. Справувањето со Мајк го тестира трпението на вработениот. Најважна работа е да не им се дозволи на ваквите типови на купувачи да управуваат со вас и околината. Вработените треба да се држат до своите планови и да овозможуваат услуги на начин кој е соодветен и непристрасен за сите интересанти. И другите купувачи сакаат да им се дава внимание, затоа вработените треба да бидат доследни, цврсти во постапувањето со поединечните купувачи. Мајк не треба да се третира како “предмет на кој постојано му треба подмачкување”. Најдобрата стратегија за справување со Мајк е да му се пријде со искрен пристап, да му се објасни што точно може да се направи за него. Така ќе се прекине планот на Мајк и Ќе се реши конфликтот.
5. Паразитот Фреда. Фреда се сака без пари. Таа е тип на купувач кој користи трикови, се жали коментира со цел да ја добие услугата без да плати. Да и дадете прст таа ќе ви ја земе цела рака, и се друго што може да земе. Таа ќе ја искористи вашата политика за враќање до крај. Таа може и чевлите од нејзините деца, носени две-три години, да ги врати и да бара нови. Справувањето со Фреда во повеќето случаи вклучува исполнување на нејзините барања. Ваков тип на купувачи се 1-2% од светската популација, кои ја злоупотребуваат својата позиција како купувачи на штета на добрата репутација на едно претпријатие. Повеќето купувачи се коректни и мислат дека треба да платат за услугата која ја користат.Компаниите често соработуваат и менуваат информации за ваков тип на луѓе, со крајна цел да се избегне нивната злоупотреба. Фреда како тип на купувач е исклучок и не е обичен купувач. Многу често се развиваат нови начини на работа, нови политики, како одбрана од ваков вик купувачи. Ваквите политики се имплементирани во бирократијата на компанијата и се даваат пенали на тие купувачи. Пример за пенал е одолговлекување на процесот за враќање на производот кај оние купувачи за кои постои сомневање дека вршат одреден криминал и злоупотреба.
Нешто лично
Нешто лично (јапонски: 個人的な体験) — роман на јапонскиот писател Кензабуро Ое.
Содржина
Во својот најважен роман, Ое го разработува односот кон едно ментално хендикепирано дете. Од почетокот до крајот на оваа интимна и потресна приказна, главниот лик Птица се соочува со „агонијата од страдања“. Тој сонува да избега од „кафезот на семејството“ и копнее да замине во Африка чии карти ги носи насекаде со себе.
Осврт кон романот
Во романот, под лупата на нарацијата се ставени токму тегобните расположенија на Птица кој истовремено го чувствува товарот на срамот, стравот, сомнежот, себезалажувањето, себеизмачувањето и себеобвинувањето. Но, наспроти сè, романот не завршува со нихилизам или ескапизам, туку со стоичко соочување со страдањето и со верба во смислата на егзистенцијата.
Дождовна шума Блу Крик
Дождовната шума Син Крик е мал природен прашумски резерват во јужниот дел на Белиз, во близина на границата со Гватемала. Тој претставува дом на различни видови како игуана, термит, и други видови змии, жаба ага, гуштери, тарантула, листосекачки мравки, неколку видови на лилјаци, мексикански крокодил, јагуарунди, јагуар, тапир, и други. Оваа средина се состои од бујна прашума, водопади, езера, езерца, лагуни, реки и потоци. Наречено е по селото Блук Крик (Син Поток), кое што се наоѓа во оваа област.
Ајртон Сена
Ајртон Сена да Силва (Ayrton Senna da Silva) (, -, ) бил бразилски возач на тркачки автомобили, еден од најголемите возачи на автомобилското натпреварување во светот на „Формула 1“. Бил трикратен првак (1988, 1990 и 1991 година). Победил во 41 трка, освоил 65 пол позиции и имал 19 најдобри кругови. Посебно е познат по добрите возења по дождливо време поради што го има добиено и прекарот дождовниот човек.
Загинал за време на трката во Имола, Италија.
Сигма-барион
Сигма-барионите се семејство на субатомски хадронски честички кои имаат во комбинација два кваркови од првата генерација на вкусови (горни и/или долни кваркови), и една третина кварк од повисоките вкусови генерации, каде брановата функција не го менува знакот кога било кои два кваркови вкусови ќе се заменат. Тие се бариони, со вкупен изоспин 1, или може да бидат неутрални или да имаат елементарен полнеж од +2, +1 или -1. Тие се тесно поврзани со ламбда-барионите, кои се разликуваат само по однесувањето на брановата функција по размена на вкусот.
Третиот кварк може да биде или чуден (симболи , , ), волшебен (симболи , ,  ), длабински (симболи  , , ) или врвен (симболи , , ) кварк. Сепак, не се очекува да се набљудуваат врвните сигми, бидејќи стандардниот модел предвидува дека  средниот живот на врвните кваркови е приближно. Ова е околу 20 пати пократко од временското траење на силните заемнодејства, и затоа не се создаваат хадрони.
Список
Симболите кои се сретнуваат во овие списоци се: I (изоспин), Ѕ (вкупен аголен импулс), P (парност), u (горен кварк), d (долен кварк), s (чуден кварк), c (волшебен кварк), t (врвен кварк), b (длабински кварк), Q (електричен полнеж), S (чудност), C(волшебност) ,B'(длабиност), T(врвност) , како и други субатомски честички.
Aнтичестичките не се наведени во табелата, сепак, тие едноставно ќе ги сменат сите кваркови во aнтикваркови (и обратно), и Q, B, S, C, B', T, ќе бидат со спротивните знаци. И вредностите на I, J, и P во црвено, не се цврсто утврдени со експериментите, но се предвидени од страна на кварковиот модел и се во согласност со мерењата.
JP = 1⁄2+ сигма-бариони
† Стандардниот модел предвидува дека оваа честичка не може да постои поради краткиот живот на врвниот кварк. [a] ЧПГ ја претставува резонантната должина (Γ). Тука се изразува промената τ = ħ⁄Γ. [b] Специфичните вредности не се определени сè уште,но најверојатно ќе бидат близу до (5810).
JP = 3⁄2+ сигма-бариони
† Стандардниот модел предвидува дека оваа честичка не може да постои поради краткиот живот на врвниот кварк. [c] ЧПГ ја претставува резонантната должина (Γ). Тука се изразува промената τ = ħ⁄Γ.
Уна (роман)
„Уна“ — љубовен роман на Момо Капор. Книгата била објавена во 1981 година од издавачката куќа „Знање“ од Загреб. Романот ја раскажува приказната за романса помеѓу младата, убава и интелигентна студентка Уна Војводиќ и нејзиниот професор Мишел Бабиќ.
Филм Уна
Врз основа на романот во 1984 година бил снимен филм, во кој улогите на Уна и професорот Бабиќ ги толкувале Соња Савиќ и Раде Шербеџија. Сценариото го напишал Небојша Пајкиќ според текстот на Капор, додека филмот го режирал Милош Радивојевиќ.
NGC 7481
NGC 7481 — засега неутврден објект во соѕвездието Водолија, заведен во Новиот општ каталог на длабоконебесни тела.
Откривање
Објектот е откриен на 1886 година од страна на Ормонд Стоун, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 7481 е од видот NF.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 5 м 51 с, а неговата деклинација, односно висината на лакот на тој агол, -19° 56' 24"".
Други поделби
Проучување на NGC 7481 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 348; додека во Каталогот на основни ѕвезди (GSC) е групиран под бројот 6397. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1190.
Космос-991
Космос-991 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 28 февруари 1978 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 810 килограми. Космос-991 бил военoнавигациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,6 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1007 км, а најмалото на 951.
NGC 5012A
NGC 5012A — галаксија во соѕвездието Береникина Коса, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 5012A се споменува и како UGC 8290, MCG 4-31-14, CGCG 130-20, KUG 1310+230, VV 559, 8ZW 262, IRAS 13103+2305.
Откривање
Објектот е откриен на 10 април 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5012A е од видот P. Видливиот сјај со голо око изнесува 13,8 m, а оној во рамките на интервалот од минималната до максималната честота 14,6 m, додека површинскиот сјај изнесува 14,2 m/лм2. NGC 5012A има привидни димензии од 1,5' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 12 м 41,8 с, а неговата деклинација, односно висината на лакот на тој агол, +22° 49' 48"". Положбениот агол на објектот е во износ од 60°.
Други поделби
Проучување на NGC 5012A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 45884. Во рамките на атласот на длабокото небо, Уранометрија 2000.00, објектот припаѓа на групата означена со бројот 150; додека во Каталогот на основни ѕвезди (GSC) е групиран под бројот 1994. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 125.
181
181 (Римски бројки) — година според општоприфатениот календар. Тоа била 181 година од новата ера, 181. од првиот милениум, 81. од II век и втора од 180-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 181 година се протега во 2817 и 2818, додека според второто гледиште, годината трае во текот на 2877 и 2878 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 724. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 455 и 454 година пред хиџра.
Ајкендорф (Берде)
Ајкендорф (Eickendorf) — село и поранешна општина во округот Берде, во Саксонија-Анхалт, Германија. Од 1 јануари 2010, е дел од градот Ебисфелде-Веферлинген.
Имам Шамил
Имамот Шамил (1797, Дагестан — 1871 Саудиска Арабија) — аварски политички и верски водач на муслиманската племиња на северен Кавказ, водач на анти-руски отпорот во кавкаски војна и третиот имам на Кавказ (1834-1859). Тој бил погребан во текот на аџилак во светите места во Медина.
Алексис Зорбас (роман)
Животот и времето на Алексис Зорбас (грчки: Βίος και Πολιτεία του Αλέξη Ζορμπά) — роман на грчкиот писател Никос Казанѕакис од 1946 година.
Осврт кон романот
Овој роман е класично дело во кое се зборува за пријателството меѓу двајца луѓе и за важноста да се живее целосно исполнет живот. Зорбас останува забележен како незаборавен лик, кој страсно го прима сето она што му го нуди животот. „Њујорк тајмс“ го опишува романот како „стимулативно патување во посветлите простори на човековиот дух“, а според „Њујоркер“, „секоја страница е исполнета со идеи и кристални слики кои го имаат точниот и набиен, интензивен квалитет на поезијата“.
Бокерон (остров)
Островот Бокерон (Isla Boquerón) ― корален остров кој се наоѓа на Архипелагот Сан Бернардо, Мороскилски Залив, Карипско Море. Со него управува Колумбија, и за разлика од другите девет острови на архипелагот, островот е дел од колумбискиот Департман Сукре.
Оноре Габриел Мирабо
Оноре Габриел Мирабо ( - ), француски политичар и државник. Како најдобар говорник во времето на Француската буржоаска револуција придонесе за победата на Уставотворното собрание над кралот.
Натриум хидроксид
Натриум хидроксидот (NaOH) претставува една од најјаките бази што постојат. Тој во индустријата се добива со електролиза на концентриран раствор на натриум хлорид. Притоа, на катодата се одделува водород, на анодата хлор, додека во растворот останува натриум хидроксид:
Покрај овој начин, кој е најупотребуван, натриум хидроксидот се добива индустриски, со т.н. постапка „каустификација на сода“. Натриум хидроксидот е бела непроѕирна тврда супстанција во вид на парчиња, лупушки, прачки или зрна. Неговата моларна маса изнесува 40 g/mol. Натриум хидроксидот се топи на температура од 323 °C (596 К), а додека пак врие на температура од 1390 °C (1663 К). Во трговијата е познат и како „каустична сода“ или „камена сода“. За да се испитаат некои хемиски својства на натриум хидроксидот, најчесто се изведува следниот опит:
Опитот покажува дека натриум хидроксидот на воздух се разводнува, бидејќи од него впива влага. Значи, тој е хигроскопна супстанција каква што е сулфурната киселина. Натриум хидроксидот добро се раствора во вода, при што се ослободува значително количество на топлина. Натриум хидроксидот ги разорува растителните и животинските ткива. Тој ја разорува и човечката кожа и ако падне на неа предизвикува изгореници. Поради разорното дејство на натриум хидроксидот тој е познат и под името „жива сода“. Исто така, тој реагира и со киселините при што се добива сол и вода:
Натриум хидроксидот наоѓа голема примена во индустријата. Се употребува за производство на сапун што претставува традиционален хемиски процес со натриум хидроксидот. Арабјаните почнале да произведуваат сапун со натриум хидроксид уште во седмиот век. Истиот процес за производство на сапун се користи и ден денес. Наоѓа примена и во индустријата за добивање на бои, целулоза, вештачка свила, каучук и др. Натриум хидроксидот наоѓа примена и за пречистување на нафта, масти и масла, како и во индустријата за добивање на алуминиум.
Знаме на Доминиканската Република
Знамето на Доминиканската Република е официјалното знаме на државата. Знамето било направено од Хуан Пабло Дуарте кој поставил бел крст на знамето на Хаити и добил дизајн сличен на денешниот. Знамето е составено од бел крст кој го дели знамето на четири дела во сина, црвена, црвена и сина боја. Во средината на крстот и знамето се наоѓа државниот грб. За разлика од оригиналниот дизајн, распоредот на боите во квадратите е малку поразличен иако првиот дизајн бил всушност знамето на Хаити со бел крст. Сината боја симболизира слобода, белата спас, црвената крвта на националните херои, додека крстот Христијанството.
182
182 (Римски бројки) — година според општоприфатениот календар. Тоа била 182 година од новата ера, 182. од првиот милениум, 82. од II век и трета од 180-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5690 и 5691 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4932 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3942 и 3943 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 935.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 182 година се протега во 2818 и 2819, додека според второто гледиште, годината трае во текот на 2878 и 2879 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 725. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 454 и 453 година пред хиџра.
Золта Фодор
Золта Фодор (роден на во ) е унгарски борач кој на Летните олимписки игри - 2008 одржани во Пекинг го освои сребрениот медал во дисциплината Грчко-римски до 84 kg.
Давиде Ланзафаме
Давидe Ланзафаме — италијански фудбалер кој игра како напаѓач и како крилен играч. Тој моментално настапува за италијанскиот калчолигаш ФК Катанија.
На почетокот од кариерата тој бил многу успешен како младинец на Јувентус играл за сите младински селекции на Италија. За Јуве дебитирал во сезоната 2006-07 кога тие играле во Серија Б. Тој има играно за младинската репрезентација на Италија на турнирот во Тулон кој традиционално се игра во мај за млади фудбалери до 20 години. Тој настапувл за Аѕурите и на олимпискиот турнир. Во 2008 година тој заедно со Антонио Ночерино бил трампан во Палермо за услугите на Амаури.
На 25 јуни 2010 година Ланзафаме се вратил во Јувентус. Во 2011 потпишал за Катанија.
Комрат
Комрат (гагауски: Komrat; Комрат) — град во Молдавија и престолнина на автономната република Гагаузија. Се наоѓа на 46.31667°N, 28.66667°W, во јужниот дел на земјата, на реката Јалпуг. Во 2004, градот имал население од 23.429 жители, од кои најмногу Гагаузи.
Името има туркиско и ногајско потекло.
Бесдорф (Саксонија-Анхалт)
Бесдорф (Bösdorf) — село и поранешна општина во округот Берде, во Саксонија-Анхалт, Германија. Од 1 јануари 2010 година е дел од градот Ебисфелде-Веферлинген.
Ѓавоља Варош
Ѓавоља Варош (Ђавоља варош, „Ѓаволски Град“) — карпеста образба во јужна Србија на планината Радан кај Куршумлија. Има 202 необични земјени пирамиди или кули, како што ги нарекуваат мештаните. Високи се од 2 до 15 м и широки од 4 до 6 м при основата. Создадени се со силна ерозија на почвата поради голема вулканска активност пред повеќе милиони години. Највеќето кули имаат „глави“ или „капи“ од андезит, кои ги штитат од понатамошни одрони.
Под камените образби има два извора: Ѓавоља Вода (Ѓаволска Вода), со крајно кисела вода (pH 1,5) и голема концентрација на минерали (15 г/л) и Црвено Врело.
Најслични образби во Македонија се Камените Кули кај с. Куклица, Кратовско.
Преддвор
Преддвор (словенечки: Preddvor) — населба во Општина Преддвор во западна Словенија. Населбата е центар на општината Преддвор. Областа е дел од историскиот регион Горењска. Населбата сега е вклучена во Горењскиот статистички регион.
Данхил (цигари)
Данхил (Dunhill), е луксузна марка на цигари на компанијата Бритиш Американ Тобако. Овие цигари се поскапи од просечните цигари цо регионот каде што се продаваат. Данхил се извезува главно низ Европа и Австралазија, но исто така може да се купат на интернет или по продавницни за тутун низ САД и Малезија.
Типови на Данхил цигари:
Dunhill International (катран 12 мг, никотин 1 мг)
Dunhill International Lights (катран 8 мг, никотин 0.7 мг)
Dunhill International Menthol (катран 14 мг, никотин 1.1 мг)
Dunhill Filter (катран 10 мг, никотин 0.7 мг)
Dunhill Ultra (катран 3 мг, никотин 0.3 мг)
Dunhill Infinite (катран 1 мг, никотин 0.1 мг)
Dunhill Обединето Кралство - King Size (катран 10 мг, никотин 0.9 мг)
Dunhill Португалија - King Size (катран 10 мг, никотин 0.8 мг, јаглен моноскид 10 мг)
Dunhill Малезија (катран 20 мг, никотин 1.5 мг) - можеби најдобрите Данхгил цигари; популарни кај малезиските студенти во Обединетото Кралство
Чаковец (Ресава)
Чаковец — археолошко наоѓалиште во кавадаречкото село Ресава. Претставува населба од неолитот и некропола од римско време.
Местоположба
Се наоѓа на околу 2 км источно од селото, од левата страна на патот за селото Дабниште, односно десно од Дабнишка Река. Претставува ридска височина чија јужна страна стрмно се спушта и има отворен поглед кон коритото на реката. На другите страни се надоврзува на слични височини меѓусебно поврзани или одвоени со суводолици. Всушност, Чаковец и неговата околина се дел од масивот на планината Кожуф што како гребен се спушта кон селото и Црна Река.
Ископувања и наоди
На врвот има нерамно плато, издолжено во правец север-југ, со простор од околу 6 хектари на кој се среќаваат фрагменти од неолитска керамика од поголема населба. Во 1986 г. Музејот на Македонија извршил пробно ископување при што во културниот слој од 2 м се утврдени два хоризонта на живеење.
Според типолошките одлики кај керамиката, во постариот хоризонт понагласено се присутни елементи од постариот неолит на Пелагонија, а во помладиот хоризонт елементи од постариот неолит на источна Македонија. Во источниот дел на наоѓалиштето се откриени надгробни стели и една урна.
Наодите се чуваат во Музејот на Македонија во Скопје.
NGC 2625
NGC 2625 — елиптична галаксија во соѕвездието Рак, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2625 се споменува и како MK 625, CGCG 89-57.
Откривање
Објектот е откриен на 30 октомври 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 2625 е од видот E1. Видливиот сјај со голо око изнесува 13,9 m, а оној во рамките на интервалот од минималната до максималната честота 14,9 m, додека површинскиот сјај изнесува 13 m/лм2. NGC 2625 има привидни димензии од 0,7' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 38 м 23,1 с, а неговата деклинација, односно висината на лакот на тој агол, + 19° 42' 58". Положбениот агол на објектот е во износ од 45°.
Горанка Матиќ
Горанка Матиќ (Марибор, Словенија, 1949) е српска историчарка на уметноста и фотографија, родена во Марибор, Словенија. Професионално со фотографија почнала да се занимава во 1980 година, а од 1986 година изложува во земјата и во странство. Нејзиниот опус опфаќа портрети на писатели, рок и поп музичари и изборни кампањи. Живее и работи во Белград.
Биографија
Горанка Матиќ е родена 1949 година во Марибор, Словенија. Дипломирала историја на уметност на Филозофскиот факултет во Белград. Пораснала во семејство кое ја почитувало фотографијата, природата и патувањето, што во потполносто го одредило нејзиниот подоцнежен живот и работа.
Професионална работа
Од основањето на Студентскиот културен центар во 1971 година, Горанка Матиќ работела како асистент во ликовната програма, а потоа како стручен соработник и кустос на галеријата Среќна нова уметност. Од 1978 до 1980 година ја водела Галеријата 45 во Нов Белград, во која организирала повеќе од дваесет изложби.
Горанка Матиќ со фотографија се занимава од 1980 година. Од 1986 година е член на УЛУПУДС, кога започнала да изложува во земјата и странство. Осум години предавала фотоновинарство на Факултетот за политички науки во Белград. Денеска е доцент на Факултетот за медиуми и комуникации по предметите фотоновинарство и документарна фотографија. Во стручни новинарски кругови Горанка важи за одличен уредник и фотограф, а во уметничките кругови можеби има и повисок углед.
Рок фотографија
Во текот на осумдесеттите години на 20-от век нејзината работа е особено значајна во областа на рок фотографијата. Како прославена фотографка на Новиот бран снимала фотографии за многу насловни страници на белградски бендови, од Идоли за познатиот албум со Екатарина Велика, Цане од Партибрејкерс, Која од Дисциплина кичме, Бајага и многу други музичари и музички бендови.
Протести од 90-тите
Автор е на многу, исто така култни, фотографии кои ги следат турбулентните општествено-политички случувања на белградските улици, од девети март преку антивоените собири до студентските протести и речиси сите демонстрации во текот на 90-тите години на 20-тиот век.
Библиографија
Горданка Матиќ има објавила неколку книги, меѓу кои се издвојуваат:
Гамабонг
Гамабонг (가마봉 / 可 馬 峰) ― планина која се наоѓа во Јужна Кореја. Се наоѓа на надморска височина од 1.191 метри.
IC 1506
IC 1506 — галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1506 се споменува и како NPM1G +10.0261.
Откривање
Објектот е откриен на 27 март 1906 година од страна на Макс Волф.
Податоци од набљудување
Според морфолошката класификација на галаксиите, IC 1506 е од видот S. Видливиот сјај со голо око изнесува 16,5 mag, а оној во рамките на интервалот од минималната до максималната честота 17,3 mag, додека површинскиот сјај изнесува 13,6 m/лм2. IC 1506 има привидни димензии од 0,4' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 11 ч 28 м 14 с, а неговата деклинација, односно висината на лакот на тој агол, +9° 48' 4"". Положбениот агол на објектот е во износ од 110°.
Други поделби
Проучување на IC 1506 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1370252.
Користена литература
Parts I-V. Moscow: Moscow State University, 1962-74. (9,679)
Ангиотензинскопретворачки ензим
Ангиотензинскопретворачки ензим познат како АКЕ го претвора ангиотензинот I во ангиотензин II, кој има вазоконстрикторно дејство и со тоа го зголемува крвниот притисок.
Оваа реакција воглавно се одвива во белите дробови, но исто така и во бубрезите. Постојат цела група на лекови, наречени АКЕ инхибитори кои го инхибираат тоа претворање и се користат во терапија на висок крвен притисок.
1478
1478 (Римски бројки) — година според општоприфатениот календар. Тоа била 1478 година од новата ера, 478. од вториот милениум, 78. од XV век и деветта од 1470-тите.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6986 и 6987 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6228 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5238 и 5239 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2231.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1478 година се протега во 4114 и 4115, додека според второто гледиште, годината трае во текот на 4174 и 4175 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2021. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 882 и 883 исламска година.
Асланбек Куштов
Асланбек Виталиевич Куштов (руски:Асланбек Витальевич Хуштов) (роден на 29 јули 1985 во Кабардино-Балкар) — руски борач кој на Летните олимписки игри - 2008 одржани во Пекинг го освои златниот медал во дисциплината Грчко-римски до 96 кг.
Црква „Св. Атанасиј“ - Асамати
'''Св. Атанасиј''' — црква во ресенското село Асамати, претставник на Македонската преродба. Му припаѓа на Ресенското архијерејско намесништво во Преспанско-пелагониската епархија на МПЦ - ОА.
Храмот е сместен во источниот дел на селото, над патот Асамати - Претор. Претставува мала еднокорабна градба со полукружна апсида на исток. Изградена е од камен, а покривната конструкција ѝ е дрвена.
Оризарци
Оризарци — пазарско село во Егејска Македонија, Република Грција.
Арт (остров)
Островот Арт (Île d'Art) ― најголемиот остров од архиепилаг на Белепските Отрови во Нова Каледонија. Зафаќа област од 53 км2. Неговата главна населба е Ваала, која е исто така е главен град на општината Белеп.
-19.70556°N, 163.6575°W
NGC 7482
NGC 7482 — елиптична галаксија во соѕвездието Риби, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7482 се споменува и како NGC 7472, MCG 0-58-29, CGCG 379-31, ARAK 574.
Откривање
Објектот е откриен на 11 август 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7482 е од видот E3. Видливиот сјај со голо око изнесува 13,6 m, а оној во рамките на интервалот од минималната до максималната честота 14,6 m, додека површинскиот сјај изнесува 12,5 m/лм2. NGC 7482 има привидни димензии од 0,6' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 5 м 38,6 с, а неговата деклинација, односно висината на лакот на тој агол, +3° 3' 32"". Положбениот агол на објектот е во износ од 41°.
Други поделби
Проучување на NGC 7482 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 70446. Во рамките на атласот на длабокото небо, Уранометрија 2000.00, објектот припаѓа на групата означена со бројот 258; додека во Каталогот на основни ѕвезди (GSC) е групиран под бројот 579. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 905.
Обор
Обор или Омбар (Αραβησσός, Арависос; до 1926 г. Όμπαρ, Обар ), на турски: Дерменџик — село во Ениџевардарско, Егејска Македонија, денес во општината Постол на истоимениот округ во областа Централна Македонија, Грција. Населението брои 1.398 жители (2011). Сè до Првата светска војна било населено исклучиво со Македонци.
Географија
Селото е сместено во Солунското Поле, во подножјето на планината Пајак, на 13 км северозападно од градот Пазар (Ениџе Вардар). Низ селото поминува Оборска Река (или Обор), на други места наречена и Белица.
Антика
Јужно од селото, на местото на поранешното село Градиште, се наоѓаат рушевините на древномакедонскиот град Кир.
Во Отоманското Царство
На почетокот на XX век Обор било мало селце во Ениџевардарска каза. Според статистиката на Васил К’нчов („Македонија. Етнографија и статистика“) во 1900 г. Обор (Дерменлик) броел 21 жител, сите Македонци.
Во Грција
По Балканските војни во 1913 г. селото е припоено кон Грција согласно Букурешкиот договор. Истата 1913 г. селото броело 10 жители. Во текот Првата светска војна тука се доселиле поголем број Власи од селото Голема Ливада, па во 1920 г. Обор броел 111 жители, од кои поголемиот дел биле влашки преселници. Во 1924 г. властите изградиле нови живеалишта и во селото довеле туркојазични грчки колонисти од Турција. Едни биле Караманлии од селата Арависос и Енехил, други биле тракиски Грци од Тајфир (Тајфурќој) во Галиполско, а трети од Галата во Цариград. Во 1926 г. името на селото е сменето во Арависос. Во 1928 г. во селото се заведени 1.454 дојденци од 408 семејства, а според Тодор Симовски селото таа година имало 1.207 лица, заедно со малубројните македонски староседелци.
Во 1940 г. Обор броел 1.437 жители. За време на Втората светска војна грчките дојденци како колаборационисти му нанеле големи зла на македонското население во сето Ениџевардарско, а истото важело и во Граѓанската војна, застанувајќи на страна на монархистичката власт, поради што претрпеле големи загуби од ЕЛАС и ДАГ. Според статистиката на НОФ, во 1947 г. во селото имало 12 Македонци, 100 Власи, а сите останати биле грчки дојденци.
И покрај загубите, по војната во 1951 г. селото имало 1.444 жители и продолжило да се развива и во понатамошните десетлетија.
Стопанство
Бидејќи е полупланинско, Обор има ограничени обработливи површини. Дел од земјиштето се наводнува од истоимената река Обор која извира под селото. Главни производи се овошјето, пченицата, памукот, тутунот и др. Застапени се и овчарството и краварството.
Хриб (Преддвор)
Хриб (словенечки: Hrib) — населба во Општина Преддвор во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Алкан
Алкани — јаглеводороди во чија молекула се содржат само единечни ковалентни врски, како меѓу јаглеродните и водородните атоми, така и меѓу самите јаглеродни атоми. Алканите се нарекуваат и заситени јаглеводороди, бидејќи не можат да содржат повеќе водород отколку што веќе содржат во молекулата. Како резултат на тоа што сите атоми во алканите се сврзани со единечни врски, следува дека јаглеродните атоми во нив се sp3 хибридизирани.
Изомерија кај алканите
Алканите не содржат функционални групи, па затоа единствен вид структурна изомерија е изомеријата на низата. Овој тип изомерија започнува од бутанот, кај кој постојат две различни соединенија со молекулска формула C4H10. Се разликуваат нормални и разгранети алкани. Во молекулите на нормалните алкани, јаглеродните атоми се поврзани во една права, континуирана низа, како кај октанот. Оние, пак, алкани во чијашто молекула јаглеродните атоми се поврзани со алкил групи се разгранети алкани. Притоа, јаглеродниот атом кој е поврзан со три или четири други такви атоми е точка на разгранување. Пример за разгранет алкан е изобутанот кој има три јаглеродни атоми во правата (главна) низа и CH3 алкил група.
Друг тип изомерија што постои кај алканите е конформациона стереоизомерија. Овој вид изомерија се јавува поради можноста за ротација на атомите или атомските групи околу единечната врска, а како резултат на тоа тие заземаат различни положби едни во однос на други во просторот. На пример, водродните атоми зврзани на различните јаглеродни атоми во етенот можат да се најдат еден зад друг, или пак дијагонално еден во однос на друг.
И нормалните, а и разгранетите алкани имаат општа молекулска формула CnH2n+2. Средните јаглеродни атоми кај алканите се поврзани со најмалку 2 водородни атоми, што го објаснува 2n од претходниот израз. Крајните јаглеродни атоми кај алканите се поврзани со уште еден водороден атом, па затоа и +2 во изразот.
Хомолошката низа на алканите составени од еден до десет јаглеродни атоми е следната:
Бродхит
Бродхит (англ. Broadheath) е село и општина (под името „Долен Бродхит“), во округот Малверн Хилс во Вустершир, Англија. Според пописот од 2001 г, местото брои 1.713 жители. Во општината спаѓа и Горен Бродхит, кој се наоѓа околу 5 км северозападно од градот Вустер.
Ова е родно место на Едвард Елгар, еден од најголемите англиски композитори.
Алкан
Добивање на алканите
Постојат повеќе начини за добивање на алканите. Некој од нив се наведени подолу:
Бродхит
Во селото има многу станбени комплекси, од кои најзначајен е Џејкомб.
Местото има селска, црква, пошта, продавници, рекреативно зеленило (со фудбалско игралиште, патека за трчање и поголем број детски игралишта), како и големо општо земјиште. Има и основно училиште за нижи паралелки со капацитет од 150 ученици. Селото има три паба (пивници).
Рециклирање
Рециклирање (преработка на отпад или добивање на второсуровини) е преработка на користените материјали за добивање нови производи. Со овој процес се спречува губењето на материјали, намалувањето на потрошувачката на нови суровини, се намалува користењето на енергијата, се намалува загадувањето во воздухот и во водата. Се рециклираат многу видови на стакло, хартија, метал, пластика, текстил и електроника. Речиси половина од отпадот што го создаваат луѓето може да се рециклира. Знакот за рециклирање има три стрелки кои ги означуваат трите фази: собирање, преработка и повторна употреба.
Рециклирањето е трета компонента од таканаречената хиерархија на отпад која гласи „Намали, искористи повторно, рециклирај“. Рециклирањето цели кон подобрување на животната средина со намалување на користењето на нови суровини и создавање на „циркуларна економија“, во која на отпадот не се гледа како на финален производ, туку како ресурс за создавање на нови производи.
Многу типови на стакло, хартија, картонски амбалажи, метали, пластика, гуми, текстил и електроника важат за материјали кои можат да се рециклираат. Компостирањето и другите употреби на биоразградливиот отпад, како што е храната или отпадот од градини, исто така се смета за рециклирање.
Почетоци
Рециклирањето било вообичаена пракса во најголем дел од човековата историја, датирајќи од 4 век п.н.е., кога Платон се јавува како еден од првите поборници на овој процес. Во период на недостиг на ресусрси, во археолошките пронајдоци од антички депонии имало помалку домашен отпад (пепел, скршен алат, глинени садови), укажувајќи дека поголем дел од отпадот се рециклирал во недостиг на нови материјали.
Во пред-индустриските општества, постојат докази за рециклирање на бронза и други метали, кои биле топени и обликувани одново за разни потреби. Рециклирањето на хартија првпат е регистрирано во Јапонија во 1031 година.
Индустријализацијата ја зголемила потребата за достапни материјали. Железничките компании продавале и купувале остатоци од метали во 19 век, исто како и растечката автомобилска индустрија на почетокот од 20 век.
Шишиња од пијалаци биле рециклирани со рефундиран депозит во некои фабрики („Швепс“) во Велика Британија и Ирска околу 1800 година. Првиот официјален систем за рециклирање со рефундиран депозит бил создаден во Шведска во 1884 година.
Собирање на отпадот
Голем број на системи за собирање на отпад погоден за рециклирање се имплементирани во светот. Тие се компромис помеѓу комфорот на граѓаните и цената и леснотијата на имплементирање од страна на властите. Постојат три главни категории: "drop-off" центри, откупни центри како и улично колектирање.
Улично колектирање
Уличното колектирање опфаќа повеќе суптилно различни системи, кои се разликуваат во поглед на тоа во кој дел од процесот рециклатите се собираат и чистат. Главните категории се: колекција на мешан отпад, мешани рециклати (системи со единечен тек) како и сепарација директно од изворот на отпад. Најчесто, отпадот се собира со возило за таа намена.
Во случајот на колекција на мешан отпад, сите рециклати се измешани со остатокот од отпадот, а потоа посакуваниот материјал се сортира и чисти во објекти со таа намена. Ова резултира со компромитирање на големо количество од отпадот погоден за рециклирање, во главно хартијата, но исто така има и свои предности: градот не треба да плаќа за одделно колектирање на рециклатите и не е потребна јавна едукација.
Во системите со единечен тек, сите материјали погодни за рециклирање се измешани меѓусебно, но се одвоени од останатиот отпад. Во овој случај се значајно се намалува потребата од чистење на отпадот по собирањето на истиот, но се јавува потребата од едукација на јавноста за тоа кои материјали се погодни за рециклирање.
Откупни центри
Во овие центри се откупува чист рециклат, со што се обезбедува очигледен поттик за создавање на стабилно снабдување. Процесираните материјали потоа можат повторно да бидат продадени. Ако оваа операција е профитабилна, доведува со намалување на емисијата на штетни гасови; доколку е непрофитабилна, се зголемува емисијата на штетни гасови. Владини субвенции се потребни со цел овие откупни центри да бидат остварливо решение.
"Drop-off" центри
Производителите на отпад во овој случај се должни да го однесат рециклатот до една централна локација, која може да биде: инсталирана, мобилна станица за колектирање или самата фабрика за преработка на отпадот. Во поглед на имплементирање, овој систем е наједноставен, меѓутоа има низок и непредвидлив доток на отпад.
Хартија
Хартијата се произведува во големи фабрики. Поголемиот дел од хартијата се добива од меко дрво, како смрека или бор.
Стакло
Стаклото е единствен амбалажен материјал што може неограничено да се рециклира и притоа да го задржи истиот квалитет. Тоа се селектира по боја, при што се одвојува необоено, зелено и кафеаво стакло. Потоа се врши третман на стаклото и се ситни на помали честички, гранули и се пакува.
Знаме на Мексико
Знамето на Мексико е официјалното знаме на државата. Знамето е составено од три еднакви вертикални ленти во зелена, бела и црвена боја каде во средината на знамето и белата лента се наоѓа државниот грб. Боите се национални бои во државата и бои на војната за независност на Мексико. Овие бои се користат уште од независноста на државата, но во овој дизајн од 1968. Ова знаме наликува на италијанското, но сепак мексиканското знаме е постаро од италијанското, помало е во димензии и боите се потемни. Денес, зелената боја симболизира надеж, белата боја унија и црвената боја ја симболизира крвта на националните херои. Симболизмот на боите варирал во минатото. Централен мотив на грбот е пиктограм за Теночтитлан, центарот на Ацтечката Империја.
183
183 (Римски бројки) — година според општоприфатениот календар. Тоа била 183 година од новата ера, 183. од првиот милениум, 83. од II век и четвртта од 180-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5691 и 5692 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4933 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3943 и 3944 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 936.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 183 година се протега во 2819 и 2820, додека според второто гледиште, годината трае во текот на 2879 и 2880 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 726. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 453 и 451 година пред хиџра.
Мирко Енглих
Мирко Енглих (роден на  во Витен) е германски борач кој на Летните олимписки игри - 2008 одржани во Пекинг го освои златниот медал во дисциплината Грчко-римски до 96 kg.
Петг’с
Петг’с — пазарско село во Егејска Македонија, Република Грција.
Бенжамен Тома
Бенжамен Тома (Benjamin Thomas; р. ) — француски професионален велодромски и друмски велосипедист, кој вози за UCI World Tour екипата.
Вози на Светските велодромски првенства.
Во август 2018 година бил вклучен во почетниот состав за Вуелта а Еспања 2018.
NGC 5012
NGC 5012 — спирална галаксија во соѕвездието Береникина Коса, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5012 се споменува и како UGC 8270, MCG 4-31-12, CGCG 130-16, KUG 1309+231, IRAS 13091+2310.